ai4bharat/Pralekha huggingface dataset:
விண்வெளித்துறை
சந்திரயான்-2 நிலாவில் படமெடுத்த எரிமலைப் பள்ளத்திற்கு விக்ரம் சாரபாய் பெயர்: இஸ்ரோவின் அஞ்சலி
“இந்திய விண்வெளி ஆய்வின் தந்தையான டாக்டர் விக்ரம் சாரபாய் நூற்றாண்டு நிறைவை ஒட்டி, சந்திரயான் 2 நிலாவின் சுற்றுப்பாதையில் எடுத்த படங்களில் காணப்படும் பள்ளத்தாக்குக்கு சாரபாய் பள்ளம்  எனப் பெயரிட்டு இந்திய விண்வெளி ஆராய்ச்சி நிறுவனம்  மரியாதை செலுத்துகிறது” என்று மத்திய வடகிழக்கு மண்டல மேம்பாட்டு இணையமைச்சர்  மற்றும் பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி, விண்வெளித் துறை இணையமைச்சர் டாக்டர் ஜிதேந்திர சிங் தெரிவித்தார்.
சந்திரனில் அமெரிக்காவின் அப்பல்லோ 17 விண்கலமும், சோவியத் யூனியனின் லூனா 21 விண்கலமும் இறங்கிய இடத்திற்கு 250 முதல் 300 கி.மீ. தொலைவில் இந்த எரிமலைப் பள்ளத்துக்கு டாக்டர் விக்ரம் சாரபாய் பெயர் சூட்டப்பட்டுள்ளது.
டாக்டர் விக்ரம் சாரபாயின் நூற்றாண்டு கடந்த ஆகஸ்ட் 12ஆம் தேதி நிறைவடைந்தது. அதையொட்டி, அவருக்கு நன்றி தெரிவிக்கும் வகையில் இந்த அறிவிப்பு வெளியிடப்பட்டது என்றும் கூறிய அமைச்சர், “இந்தியாவை விண்வெளித் துறையில் உலகின் முன்னணி நாடுகளில் ஒன்றாக்க வேண்டும் என்று சாரபாய் தொலைநோக்குடன் கண்ட கனவை நனவாக்கும் வகையில் இஸ்ரோவின் அண்மைக்கால சாதனைகள் அமைந்துள்ளன” என்றார்.
அறுபது ஆண்டுகளுக்கு முன்பு பல்வேறு இடையூறுகளுக்கும் இடையில் டாக்டர் விக்ரம் சாரபாயும் அவரது குழுவினரும் பிள்ளையார் சுழி போட்ட தீரமான இந்தியாவின் விண்வெளிப் பயணத்தின் புகழ் மகுடத்தில் மாணிக்கத்தைப் போல் இந்தியாவின் 74வது சுதந்திர தினத்தை முன்னிட்டு இஸ்ரோ மேலும் ஒரு சாதனையை நிகழ்த்தியுள்ளது.
“விண்வெளிப் பயணத்தை நமக்கு பல ஆண்டுகளுக்கு முன்பே தொடங்கிய பல நாடுகள் கூட இந்தியா கண்டறிந்த விண்வெளி ஆய்வுத் தகவல்களை இன்றைக்குப் பயன்படுத்துகின்றன என்பதில் ஒவ்வொரு இந்தியனும் பெருமிதமும் நம்பிக்கையும் கொள்ள வேண்டும்” என்று அமைச்சர் டாக்டர் ஜிதேந்திர சிங் குறிப்பிட்டார்.
சந்திரயான் முப்பரிமாணப் படமெடுத்த சாரபாய் பள்ளத்தாக்கு 1.7 கி.மீ. ஆழம் கொண்டது. அதன் உட்புறச் சுவர் பகுதி 25 முதல் 35 டிகிரி வரையில் சாய்ந்திருக்கிறது. இந்த ஆய்வக் குறிப்புகள் எரிமலைகள் நிரம்பிய சந்திரனின் நிலப் பகுதியை ஆராய்வதற்கு உதவும் என்று இஸ்ரோ தகவல்கள் தெரிவிக்கின்றன.
சந்திரயான் 2 விண்கலம் திட்டமிட்டபடி தொடர்ந்து இயங்கி, முக்கிய அறிவியல் தகவல்களை அளித்து உதவும் என்றும் தெரிவிக்கப்பட்டது. சந்திரயான் 2 கண்டறிந்த அறிவியல் தகவல்கள் உலக அளவில் வரும் அக்டோபர் முதல் பயன்பாட்டுக்கு வெளியிடப்படும்.
<><><><><>
(Visitor Counter : 180
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களில் கடந்த 24 மணி நேரத்தில் 40 கோடிக்கும் அதிமான கொவிட் தடுப்பூசி டோஸ்கள் செலுத்தப்பட்டன
இந்தியாவில் இதுவரை போடப்பட்ட கொவிட்-19 தடுப்பூசிகளின் எண்ணிக்கை நேற்று 44.61 கோடியைக் கடந்தது. இன்று காலை 8 மணி வரையிலான தரவுகளின் அடிப்படையில், 53,73,43,09 முகாம்கள் மூலம் மொத்தம் 44,61,56,659 தடுப்பூசி டோஸ்கள் இதுவரை செலுத்தப்பட்டுள்ளன.
கடந்த 24 மணி நேரத்தில் மட்டும் 40,02,158 தடுப்பூசி டோஸ்கள் செலுத்தப்பட்டுள்ளன.
பெருந்தொற்று துவங்கிய காலம் முதல் இதுவரை 3,06,63,147 பேர் கொவிட்-19 தொற்றிலிருந்து குணமடைந்துள்ளனர். கடந்த 24 மணி நேரத்தில் மட்டும் 41,678 பேர் குணமாகி உள்ளனர். ஒட்டு மொத்த குணமடையும் விகிதம் 97.39 விழுக்காடாக உள்ளது.
கடந்த 24 மணி நேரத்தில் இந்தியாவில் 43,654 அன்றாட புதிய பாதிப்புகள் பதிவாகி உள்ளன.
தொடர்ந்து 31-வது நாளாக அன்றாட புதிய பாதிப்புகளின் எண்ணிக்கை 50,000-க்கும் குறைவாக உள்ளது. நம் நாட்டில் கொவிட்-19 தொற்றுக்காக மருத்துவமனைகளில் சிகிச்சை பெறுவோரின் எண்ணிக்கை 3,99,436 ஆக உள்ளது. இது நாட்டில் தொற்று உறுதிப்படுத்தப்பட்டவர்களின் மொத்த எண்ணிக்கையில் 1.27 விழுக்காடாகும்.
கடந்த 24 மணி நேரத்தில் மட்டும் நமது நாட்டில் 17,36,857, கொவிட் தொற்றுக்கான பரிசோதனைகள் மேற்கொள்ளப்பட்டுள்ளன. இந்தியாவில், இதுவரை சுமார் 46 கோடி  பரிசோதனைகள் செய்யப்பட்டுள்ளன.
வாராந்திர தொற்று உறுதி விகிதம் தற்போது 2.36 விழுக்காடாகவும், தினசரி தொற்று உறுதி விகிதம் 2.51 விழுக்காடாகவும் உள்ளது. தொடர்ந்து 51-வது நாளாக அன்றாட தொற்று உறுதி விகிதம் 5 விழுக்காட்டுக்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1739748
•••••
((Visitor Counter : 187
மத்திய அமைச்சரவை
புதிய என்ஐடி-களின் நிரந்தர வளாகங்கள் அமைப்புக்கான திருத்தப்பட்ட செலவு மதிப்பீட்டிற்கு அமைச்சரவை ஒப்புதல் அளித்துள்ளது
தேசிய தொழில்நுட்பக் கல்விக் கழகங்களுக்கு  புதிதாக நிரந்தர வளாகங்களை அமைப்பதற்கான திருத்தப்பட்ட செலவு மதிப்பீட்டிற்குப் பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது. 2021-22 வரையிலான காலத்திற்கு மொத்த செலவு ரூ.4,371.90 கோடியாக இருக்கும்.
2009 ஆம் ஆண்டு நிறுவப்பட்ட என்ஐடி-க்கள் மிகவும் அளவான இடத்தில் குறைவான அடிப்படைக் கட்டமைப்புடன் தத்தம் தற்காலிக வளாகங்களில் 2010-11 கல்வியாண்டிலிருந்து செயல்பாட்டைத் தொடங்கின. கட்டுமானத்திற்குத் தேவையான நில ஆர்ஜிதத்தை இறுதி செய்வதில் ஏற்பட்ட தாமதமும் உண்மையான தேவையை விட மிகவும் குறைந்த கட்டுமானப் பணிகளுக்கான செலவு ஒப்புதல் அளிக்கப்பட்டதாலும் நிரந்தர வளாகத் திட்டங்களைப் பூர்த்தி செய்ய முடியவில்லை.
தற்போது திருத்தப்பட்ட செலவு மதிப்பீட்டிற்கு ஒப்புதல் அளிக்கப்பட்டிருப்பதால் இந்த என்ஐடி-க்கள் தத்தமது நிரந்தர வளாகங்களில் 2022 மார்ச் 31 வாக்கில் முழுமையாக செயல்படத் தொடங்கும். இவற்றின் ஒட்டு மொத்த மாணவர் திறன் 6,320 ஆகும்.
என்ஐடி-க்கள் பொறியியல் மற்றும் தொழில்நுட்பத் துறையில் சிறந்த பயிற்சி அளிக்கும் நிறுவனங்களாக தேசிய முக்கியத்துவம் பெற்றவை. உயர்தரமான தொழில்நுட்பக் கல்வி அளிப்பது இவற்றின் சிறப்பம்சம். நாடு முழுவதும் தொழில் முனைவோரை உருவாக்கவும், வேலைவாய்ப்புகளை அதிகரிக்கவும் தேவையான உயர்தரமுள்ள தொழில்நுட்பத் திறனாளிகளை உருவாக்கும் திறனை இந்த நிறுவனங்கள் கொண்டுள்ளன.
சிறப்பு சேவைகள் மற்றும் கட்டுரைகள்
சென்னை ஐஐடி கேந்திரிய வித்யாலயா பள்ளியில் காந்தி ஜெயந்தி விழா
சென்னை ஐஐடி கேந்திரிய வித்யாலயா பள்ளியில், இன்று மகாத்மா காந்தியின் 152வது பிறந்த தினம் கொண்டாடப்பட்டது.
காந்தி ஜெயந்தியை கொண்டாட பள்ளியில் நடந்த கூட்டு பிரார்த்தனையில், மாணவர்கள், சாரண இயக்கத்தினர், ஆசிரியர்கள் பங்கேற்றனர். மகாத்மா காந்தியின் உருவப்படத்துக்கு மாலையிடப்பட்டு மரியாதை செலுத்தப்பட்டது. இந்நிகழ்ச்சி https://youtu.be/XfG5A_KKm1s என்ற யூ டியூப் தளத்தில் ஒளிபரப்பட்டடது.
விடுதலையின் அம்ரித் மகோத்ஸவத்தின் ஒரு பகுதியாக, அறியப்படாத சுதந்திர போராட்ட நாயகர்கள் என்ற தலைப்பில் மாணவர்கள் குறும்படம் தயாரித்தனர். அறியப்படாத நாயகர்கள் பற்றிய புத்தகம் வெளியிடப்பட்டது. அவர்களது பங்களிப்பு நடித்து காட்டப்பட்டது.
மகாத்மா காந்திக்கு புகழஞ்சலி செலுத்தும் விதமாக, ஓடிக்கொண்டே, குப்பை அகற்றும் ஓட்டத்தை சென்னை ஐஐடியின் உலோகவியல் மற்றும் பொருட்கள் பொறியியல் துறை போராசிரியர் பிரதாப் ஹரிதாஸ், சென்னை ஐஐடி கேந்திரிய வித்யாலயா விஎம்சி தலைவர் ஆகியோர் தொடங்கி வைத்தனர்.
ஆசிரியர்களும், மாணவர்களும் பள்ளி வளாகத்தில் 2 கி.மீ தூரத்துக்கு சென்று குப்பைகளை அகற்றினர். பிளாஸ்டிக் இல்லா இந்தியாவை உருவாக்கும் தேவையை இந்த நிகழ்ச்சி வலியுறுத்தியது. மாணவர்களுக்கு சிற்றுண்டியுடன் காந்தி ஜெயந்தி விழா நிறைவடைந்தது.
விவசாயத்துறை அமைச்சகம்
ஜான்சியில் உள்ள ராணி லட்சுமிபாய் மத்திய வேளாண் பல்கலைக்கழகத்தின் கல்லூரி மற்றும் நிர்வாகக் கட்டிடத்தை காணொளிக்காட்சி மூலம் பிரதமர் திறந்துவைத்தார்
உத்திரப்பிரதேசம் ஜான்சியில் உள்ள ராணி லட்சுமிபாய் மத்திய வேளாண்
(பல்கலைக்கழகத்தின் கல்லூரி மற்றும் நிர்வாகக் கட்டிடத்தை பிரதமர் திரு
நரேந்திர மோடி இன்று  காணொளிக்காட்சி காட்சி மூலம்
திறந்து வைத்தார். இப் பல்கலைக்கழகத்தின் மாணவர்களிடையே அவர்
கலந்துரையாடினார்.
சம்பந்தப்பட்ட ஒவ்வொருவரையும் பாராட்டிய பிரதமர், இந்தப்
பல்கலைக்கழகத்திலிருந்து பட்டம் பெற்றுச் செல்லும் மாணவர்கள், நாட்டின்
வேளாண் துறைக்குத் தீவிரப் பங்களிப்பார்கள் என்று நம்புவதாகக்
குறிப்பிட்டார். புதிய கட்டிடங்களில் வழங்கப்படும் வசதிகள் மாணவர்களின்
மன ஊக்கத்தை அதிகரித்து அவர்களிடையே மேலும் கடுமையாக உழைக்க ஆர்வத்தை
ஏற்படுத்தும் என நம்புவதாகவும் அவர் கூறினார்.
பிரதமரின் முழுமையான உரைக்கு கீழ்க்கண்ட வலைத்தலத்தினைப் பார்க்கவும்:
https://www.pib.gov.in/PressReleasePage.aspx?PRID=1649484#.X0pe3jAecEg.gmail
முன்னதாக வரவேற்பு உரை ஆற்றிய மத்திய வேளாண்துறை அமைச்சர் திரு நரேந்திரசிங் தோமர், அனைவருடன் இணைந்து அனைவருக்கும் மேம்பாடு என்ற மந்திரத்துடன் இணைந்து, 2014க்குப் பின், பிரதமர் திரு நரேந்திர மோடி தலைமையின் கீழ்
மேற்கொள்ளப்பட்டுள்ள முயற்சிகள் தற்போது நல்ல விளைவுகளை ஏற்படுத்தத்
தொடங்கியுள்ளதாகக் கூறினார். ராணி லட்சுமி பாய் பல்கலைக் கழகம் தொடர்பான பணிகள் 2014இல் தொடங்கின. தற்போது இதில் 3 இணைக்கப்பட்ட கல்லூரிகள் உள்ளன
22 மாநிலங்களைச் சேர்ந்த மாணவர்கள் இவற்றில் பயின்று வருகின்றனர்.
தொலைதொடர்பு மற்றும் தகவல் தொழில்நுட்ப அமைச்சகம்
தபால் - தந்தி கட்டுமானப் பணி சேவை குரூப் ஏ - பணியிடங்களை மறு ஆய்வு செய்ய மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தபால் - தந்தி கட்டுமானப்பணி சேவை குரூப் ஏ - பணியிடங்களை மறு ஆய்வு செய்ய ஒப்புதல் அளிக்கப்பட்டுள்ளது.
பணியிடங்களின் எண்ணிக்கை 105-ஆக நிர்ணயிக்கப்பட்டுள்ளது. இந்த ஒப்புதல் காரணமாக, தொலைத்தொடர்புத் துறை மற்றும் அஞ்சல் துறையில், செயல்பாட்டுத் தேவைக்கேற்ப தலைமையகத்திலும், கள அலுவலகங்களிலும், பணியிடங்களின் கட்டமைப்பை வலுப்படுத்த வகை செய்யப்பட்டுள்ளது. தபால் –தந்தி, கட்டுமானப்பணி சேவைப் பிரிவில் அதிகாரிகளின் தேக்கத்தைக் குறைக்க முடியும். இந்தப் பணியிடங்களுக்கு புதிதாக ஆள்சேர்ப்பு நடத்துவதில்லை எனவும் முடிவு செய்யப்பட்டிருப்பதுடன், தற்போது பதவியிலிருப்பவர்களுக்கு
எந்தப் பாதிப்பும் ஏற்படாத வகையில், இந்தப் பணியிடங்களை படிப்படியாக ஒழிக்கவும் தீர்மானிக்கப்பட்டுள்ளது.
----
(Visitor Counter : 64
உள்துறை அமைச்சகம்
இந்திய கடற்படை தினத்தை முன்னிட்டு உள்துறை அமைச்சர் திரு அமித் ஷா வாழ்த்து தெரிவித்துள்ளார்
கடற்படை தினத்தை முன்னிட்டு மத்திய உள்துறை அமைச்சர் அமித் ஷா இந்திய கடற்படையினருக்குத் தமது வாழ்த்துகளைத் தெரிவித்துக் கொண்டுள்ளார்.
இது குறித்த டுவிட்டர் செய்தியில், “கடற்படை தினத்தன்று வீரமிக்க நமது இந்திய கடற்படை வீரர்களுக்கும், அவர்களது குடும்பத்தினருக்கும் எனது மனமார்ந்த வாழ்த்துகளைத் தெரிவித்துக் கொள்கிறேன். கடல் எல்லைகளைப் பாதுகாத்து, இயற்கைப் பேரிடர்களின் போது நாட்டிற்காக சேவையாற்றும் கடற்படையினரை எண்ணி இந்தியா பெருமை கொள்கிறது” என்று அவர் குறிப்பிட்டுள்ளார்.
கடந்த 1971-ஆம் ஆண்டு, இந்திய-பாகிஸ்தான் போரின் போது, கராச்சி துறைமுகத்தில் இந்தியா நடத்திய தாக்குதலில் பாகிஸ்தானை வெற்றி கொண்டது. இந்தத் தாக்குதல் ஆப்பரேஷன் ட்ரைடென்ட் என்று அழைக்கப்பட்டது. இந்த வரலாற்றுச் சிறப்பு மிக்க வெற்றியை நினைவுகூரும் வகையில் ஆண்டுதோறும் டிசம்பர் 4-ஆம் தேதி கடற்படை தினம் கொண்டாடப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1678268
பிரதமர் அலுவலகம்
மார்ச் 27-ந் தேதி ஒலிபரப்பாக உள்ள மனதின் குரல் நிகழ்ச்சிக்கு ஆலோசனைகள் மற்றும் கருத்துக்களை மக்களிடமிருந்து கோருகிறார் பிரதமர்
பிரதமர் திரு நரேந்திர மோடி, வரும் 27-ந் தேதி ஒலிபரப்பாக உள்ள தமது மனதின் குரல் நிகழ்ச்சிக்காக பொது மக்களிடமிருந்து கருத்துக்களையும், ஆலோசனைகளையும் வரவேற்றுள்ளார்.
இது குறித்து அவர் வெளியிட்டுள்ள டுவிட்டர் பதிவில் கூறியிருப்பதாவது :
“இந்த மாதத்தின் மனதின் குரல் நிகழ்ச்சி 27-ந் தேதி ஒலிபரப்பாக உள்ளது. எப்போதும் போல, உங்களது எண்ணங்கள் மற்றும் ஆலோசனைகளை பெறுவேன் என நான் நம்புகிறேன். அவற்றை MyGov தளத்திலோ, NaMo செயலியிலோ அல்லது 1800-11-7800 என்ற எண்ணுக்கு தொடர்பு கொண்டோ பகிர்ந்து கொள்ளுங்கள்.”
நிதி அமைச்சகம்
மத்திய நிதியமைச்சர் திருமதி நிர்மலா சீதாராமன் வாஷிங்டனில் நடைபெற்ற 105-வது வளர்ச்சிக்குழுவின் தொடக்கக் கூட்டத்தில் பங்கேற்றார்
மத்திய நிதியமைச்சர் திருமதி நிர்மலா சீதாராமன் வாஷிங்டனில் நடைபெற்ற 105-வது வளர்ச்சிக்குழுவின் தொடக்கக் கூட்டத்தில் பங்கேற்றார். டிஜிட்டல் மயமாக்கம் மற்றும் வளர்ச்சி, உக்ரைன் போரினால் உலகளவில் ஏற்பட்டுள்ள தாக்கம் குறித்து உலக வங்கிக்குழுவின் கருத்து உள்ளிட்டவை தொடர்பாக இக்கூட்டத்தில் விவாதிக்கப்பட்டது.
அப்போது பேசிய மத்திய நிதி அமைச்சர், நடப்பாண்டில் இந்தியாவின் பொருளாதார வளர்ச்சி விரைவடைந்து வருவதாகவும், மற்ற பெரிய பொருளாதார நாடுகளைவிட அதிகரித்து வருவதாகவும் கூறினார். கொவிட் தொற்று பாதிப்பை சிறந்த முறையில் இந்தியா எதிர்கொண்டதாகவும் இதுவரை 1.85 பில்லியன் கொவிட் தடுப்பூசி செலுத்தப்பட்டுள்ளதாகவும் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1819149
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
உலக தண்ணீர் தினம் 2023- சிறிய நகரங்களில் பயன்படுத்தப்பட்ட நீர் மேலாண்மையை துரிதப்படுத்துவதில் கவனம்
உலக தண்ணீர் தினத்தையொட்டி மத்திய வீட்டுவசதி மற்றும் நகர்ப்புற வளர்ச்சித்துறை அமைச்சகத்தின் சார்பில் சிறிய நகரங்களில் பயன்படுத்தப்பட்ட நீர் மேலாண்மை என்ற தலைப்பில் இணைய வழி கருத்தரங்கு நடைபெற்றது. நீர் ஆதாரங்களில் சிறந்த மேலாண்மையை உறுதி செய்வதற்காக முதலீடு, புதுமை கண்டுபிடிப்புகள், நிர்வாகம் ஆகியவற்றை அதிகரிப்பதன் அவசியம் குறித்து சுட்டிக்காட்டும் துரித மாற்றம் என்ற கருப்பொருளின் ஒரு பகுதியாக இந்த இணையவழி கருத்தரங்கம் நடைபெற்றது.
இந்தூர், சூரத், புதுதில்லி பஞ்சாயத்து கவுன்சில், திருப்பதி, சண்டிகர், நவி மும்பை, விஜயவாடா, ஹைதராபாத், பெருநகர விசாகப்பட்டினம், காரத், பஞ்ச்கனி, போபால், பாரமதி, மைசூர் ஆகிய 14 நகரங்களில் நீடித்த தூய்மை மற்றும் பயன்படுத்தப்பட்ட நீர் மேலாண்மையின் சிறந்த தரங்களை அடைந்துள்ளன. இந்த நகரங்களில் பயன்படுத்தப்பட்ட நீரை சேகரித்து வைப்பதோடு, இரண்டாவது மற்றும் மூன்றாவது சுத்திகரிப்புக்கு பின் நீர் மீண்டும் பயன்படுத்தப்படுகிறது.
குடியரசுத் தலைவர் செயலகம்
குடியரசுத் தலைவருடன் பூடான் மன்னர் சந்திப்பு
பூடான் மன்னர் ஜிக்மே கேசர் நாம்கேல் வாங்சுக், குடியரசுத் தலைவர் திருமதி திரௌபதி முர்முவை இன்று  குடியரசுத் தலைவர் மாளிகையில் சந்தித்தார்.
இந்தியாவிற்கு பூடான் மன்னரை வரவேற்ற குடியரசுத் தலைவர், பரஸ்பர நம்பிக்கை, நல்லெண்ணம் மற்றும் புரிந்துணர்வின் அடிப்படையில் இந்தியாவும், பூடானும் அனைத்து மட்டங்களிலும் நெருங்கிய நட்புறவை அனுபவித்து வருவதாகக் கூறினார். பூடானுடனான பன்முக மற்றும் தனித்துவமான நட்பை இந்தியா ஆழமாக மதிப்பதாகவும் அவர் கூறினார். பூடானின் நண்பனாக, சுகாதாரம், கல்வி, விவசாயம், உட்கட்டமைப்பு, டிஜிட்டல் மயமாக்கல் மற்றும் திறன் மேம்பாடு போன்ற துறைகளில் அந்நாடு மேற்கொண்டு வரும் திட்டங்களை ஆதரிப்பதில் இந்தியா பெருமை கொள்கிறது என்றும் அவர் கூறினார். பூடானின் முன்னுரிமைகளில் இந்தியாவின் பங்களிப்பு தொடர்ந்து இருக்கும் என்றும் அவர் உறுதியளித்தார்.
இந்த ஆண்டு பூட்டான் குறைந்த வளர்ச்சியடைந்த நாடு  பிரிவில் இருந்து முன்னேறி அதிக வருமானமுள்ள பொருளாதாரத்தை நோக்கிச் செல்லவுள்ளதாகவும் குடியரசுத் தலைவர் நம்பிக்கை தெரிவித்தார். இந்தப் பயணத்தில் பூடானின் நம்பகமான நண்பனாக இந்தியா இருக்கும் என்றும் அவர் கூறினார்.
இந்தியாவும் பூடானும் தொழில்நுட்பம், ஸ்டார்ட் அப் மற்றும் வளர்ந்து வரும் தொழில்நுட்பங்களில் ஒத்துழைப்புடன் செயல்பட்டு வருவதாகவும் குடியரசுத் தலைவர் குறிப்பிட்டார். நமது இளைஞர்களின் ஆற்றலை சரியாகப் பயன்படுத்துவதற்கு இரு நாடுகளும் ஒத்துழைப்பின் எல்லையை விரிவுபடுத்த வேண்டும் என்றும் அவர் கூறினார்.
------
AP/CR/KPG
(Visitor Counter : 95
பிரதமர் அலுவலகம்
வாகிஷ் சாஸ்திரி என்று அறியப்படும் பிரபல சமஸ்கிருத இலக்கண அறிஞர் பேராசிரியர் பாகீரத் பிரசாத் திரிபாதி மறைவுக்குப் பிரதமர் இரங்கல்
வாகிஷ் சாஸ்திரி என்று அறியப்படும் பிரபல சமஸ்கிருத இலக்கண அறிஞர் பேராசிரியர் பாகீரத் பிரசாத் திரிபாதி மறைவிற்குப் பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில்,
“நவீன விஞ்ஞான வழிமுறைகளைப் பயன்படுத்தி இளைஞர்களிடையே சமஸ்கிருத மொழியைப் பிரபலப்படுத்தியதில் ‘வாகிஷ் சாஸ்திரி' என்ற பேராசிரியர் பாகீரத் பிரசாத் திரிபாதி விலைமதிப்பில்லாத பங்களிப்பை வழங்கினார். அவர் மிகுந்த அறிவாளியாகவும், நல்ல கல்வி ஞானம் உள்ளவராகவும் இருந்தார். அவரது மறைவினால் மிகுந்த கவலையுற்றேன். அன்னாரது குடும்பத்தினருக்கும், நண்பர்களுக்கும் இரங்கல்கள். ஓம் சாந்தி”, என்று குறிப்பிட்டுள்ளார்.
பாதுகாப்பு அமைச்சகம்
கூடுதலாக 147 பெண் ராணுவ அதிகாரிகள், நீண்ட கால பணியில் சேர ஒப்புதல்
ராணுவத்தின் நீண்ட கால பணியில் சேர கூடுதலாக 147 பெண் அதிகாரிகளுக்கு ஒப்புதல் வழங்கப்பட்டுள்ளது.
ராணுவத்தில் பெண் அதிகாரிகள் குறுகிய காலப் பணியில்  சுமார் 20 ஆண்டுகள் வரை பணியாற்றி வந்தனர். தங்களை ஆண் அதிகாரிகள் போல் ஓய்வு பெறும் வயது வரை நீண்ட கால பணியில்  இருக்க அனுமதிக்க உத்தரவிடும்படி உச்சநீதிமன்றத்தில் பெண் அதிகாரிகள் சிலர் வழக்கு தொடுத்தனர். இதையடுத்து பெண் அதிகாரிகளையும், ஆண் அதிகாரிகளுக்கு இணையாக நீண்ட கால பணியில் அனுமதிக்க உச்சநீதிமன்றம் வரலாற்று சிறப்பு மிக்க உத்தரவை பிறப்பித்தது.
இதையடுத்து குறுகிய காலப் பணியில் உள்ள பெண் அதிகாரிகள், நீண்ட கால பணியில் சேர்க்க, 5ம் எண் சிறப்பு தேர்வு வாரியம் கடந்த ஆண்டு செப்டம்பரில் அமைக்கப்பட்டது. இதன் முடிவுகள் கடந்தாண்டு நவம்பரில் வெளியானது. இதில் நிராகரிக்கப்பட்ட பெண் அதிகாரிகளுக்கு அளவீடுகளை குறைத்து, மாற்றியமைக்கும்படி உச்சநீதிமன்றம் கடந்த 2021ம் ஆண்டு மீண்டும் ஒரு உத்தரவு பிறப்பித்தது.
இதன் படி நிரந்தர பணிக்கான தேர்வு முடிவுகள் மறுபரிசீலனை செய்யப்பட்டு புதிய முடிவுகள் வெளியிடப்பட்டன. இதில் கூடுதலாக 147 பெண் அதிகாரிகள் நிரந்தர பணியில் சேர அனுமதி வழங்கப்பட்டுள்ளது. இதன் மூலம் பரிசீலனைக்கு எடுத்துக்கொள்ளப்பட்ட 615 பெண் அதிகாரிகளில், 424 பேர் நீண்ட கால பணியில் இருக்க அனுமதி பெற்றுள்ளனர். சில பெண் அதிகாரிகளின் முடிவுகள் நிர்வாக காரணங்களுக்காவும், உச்சநீதிமன்றத்தில் வழக்கு நிலுவையில் உள்ளதாலும் நிறுத்தி வைக்கப்பட்டுள்ளன. தேர்வு வாரியத்தால் பரிசீலிக்கப்பட்டு, நீண்ட கால பணி வழங்கப்படாத பெண் அதிகாரிகளும், ஓய்வூதிய தகுதியுடன் குறைந்து 20 ஆண்டு காலம் பணியாற்ற தகுதியுடைவர்கள் ஆவர். ஏற்கனவே 20 ஆண்டு கால பணியை முடித்தவர்கள், ஓய்வூதியத்துடன் விடுவிக்கப்பட்டுள்ளனர். மற்றவர்கள் 20 ஆண்டு வரை பணியாற்றி ஓய்வூதியத்துடன் அனுப்பப்படுவர்.
ஜூனியர் பெண் அதிகாரிகளை நீண்ட கால பணியில் சேர்க்கும் நடவடிக்கை கடந்த ஆண்டு டிசம்பரில் தொடங்கியது. 10வது ஆண்டு சேவையில், அவர்கள் நீண்டகால பணிக்கு பரிசீலனை செய்யப்படுவர். பெண் ராணுவ அதிகாரிகளுக்கு நீண்ட கால பணி வழங்குவதன் மூலம், அவர்கள் பாலின சமத்துவத்துக்கு மாறி வருகின்றனர் மற்றும் ஆண் ராணுவ அதிகாரிகளுக்கு நிகராக சவாலான பொறுப்புகளையும் ஏற்கவுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735484
புள்ளியியல் மற்றும் திட்ட அமலாக்கம் அமைச்சகம்
2023 –ஆம் ஆண்டு ஜூன் 29-ம் தேதி புள்ளியியல் தினம் கொண்டாடப்படுகிறது
புள்ளியியல் மற்றும் பொருளாதாரத் திட்டமிடல் துறைகளில் மறைந்த பேராசிரியர் பிரசண்டா சந்திர மஹாலனோபிஸின் சீரிய பங்களிப்பை கௌரவிக்கும் வகையில் அவரது பிறந்த நாளான ஜூன் 29-ம் தேதி ஆண்டுதோறும் புள்ளியியல் தினமாகக் கொண்டாடப்பட்டு வருகிறது. குறிப்பாக சமூகப் பொருளாதாரத் திட்டமிடலில் புள்ளியியலின் முக்கியத்துவத்தை இளைய தலைமுறையினரிடையே எடுத்துச் செல்லும் விழிப்புணர்வை உருவாக்கும் முயற்சிகள் இந்த நாளில் மேற்கொள்ளப்படும்.
இந்த ஆண்டு புள்ளியியல் தின சிறப்பு நிகழ்ச்சி புதுதில்லியில் உள்ள ஸ்கோப் கன்வென்ஷன் மையத்தில் நடைபெறவுள்ளது. இதில் மத்திய புள்ளியியல் மற்றும் திட்ட அமலாக்கத்துறையின் இணை அமைச்சர் திரு ராவ் இந்திரஜித் சிங், தேசிய புள்ளியியல் ஆணையத்தின் தலைவர் பேராசிரியர் ராஜீவ லக்ஷ்மண் கராந்திகர், புள்ளியியல் துறை செயலாளரும் தலைமைப் புள்ளியியல் தலைவருமான டாக்டர் ஜி.பி. சமந்தா உள்ளிட்ட பலர் பங்கேற்க உள்ளனர்.
மத்திய அரசின் பல்வேறு அமைச்சகங் கள், துறைகள், மாநில அரசுகள், யூனியன் பிரதேசங்கள் மற்றும் சர்வதேச அமைப்புகளைச் சேர்ந்த பிரதிநிதிகள் இந்த நிகழ்ச்சியில் பங்கேற்க உள்ளனர்.
இந்த தினம் ஆண்டுதோறும் ஒரு கருப்பொருளின் அடிப்படையில் நடத்தப்படுகிறது. அந்த வகையில் நிலையான வளர்ச்சி இலக்குகளை கண்காணிப்பதற்கான மாநிலம் மற்றும் தேசிய காரணி கட்டமைப்பை சீரமைத்தல் என்பதை இந்த ஆண்டுக்கான கருப்பொருளாக உள்ளது.
தொழில்நுட்ப அமர்வின் அதிகாரிகள் கருப்பொருளின் அடிப்படையிலான விளக்கங்களை அளிக்கவுள்ளனர். இதைத் தொடர்ந்து புள்ளியியல் நிபுணர்களின் உரைகளும் இடம் பெற உள்ளன.
ரெயில்வே அமைச்சகம்
பாரத் கவுரவ் ரயில்கள்
இந்தியாவின் வளமான கலாச்சார பாரம்பரியம் மற்றும் வரலாற்று சிறப்புமிக்க இடங்களை இந்திய மற்றும் உலக மக்களுக்கு வெளிப்படுத்தும் நோக்கத்துடன், 'பாரத் கவுரவ் ரயில்கள்'  கொள்கையை இந்திய ரயில்வே அமைச்சகம் வெளியிட்டுள்ளது.
இதுவரை இரண்டு பாரத் கவுரவ் ரயில்கள் பின்வரும் பகுதிகளுக்கு இடையே இயக்கப்படுகின்றன.
கோயம்புத்தூர்-மந்த்ராலயம்-ஷீரடி-கோவை
டெல்லி சப்தர்ஜங்-அயோத்தியா-பாக்சர்-ஜனக்பூர்)நேபாளம்)-வாரணாசி-நாசிக்-ஹோஸ்பெட்-ராமேஸ்வரம்-காஞ்சிபுரம்-பத்ராசலம் சாலை-டெல்லி சப்தர்ஜங்
இந்த தகவலை, மத்திய ரயில்வேத்துறை, தகவல் தொடர்பு மற்றும் மின்னணு மற்றும் தகவல் தொழில்நுட்பத்துறை அமைச்சர் அஸ்வினி வைஷ்ணவ், இன்று மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் குறிப்பிட்டுள்ளார்.
வணிகம் மற்றும் தொழில்துறை அமைச்சகம்
வர்த்தகம் மற்றும் முதலீடு குறித்த 6-வது இந்தியா- கனடா அமைச்சகங்கள் அளவிலான பேச்சுவார்த்தைக் கூட்டம்
கனடா நாட்டின் ஒட்டாவாவில் கடந்த மே 8-ஆம் தேதி நடைபெற்ற வர்த்தகம் மற்றும் முதலீடு குறித்த 6-வது இந்தியா- கனடா அமைச்சகங்கள் அளவிலான பேச்சுவார்த்தைக்கு மத்திய வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல், கனடா நாட்டின் சர்வதேச வர்த்தகம், ஏற்றுமதி ஊக்குவிப்பு, சிறு வணிகம் மற்றும் பொருளாதார மேம்பாட்டுத் துறை அமைச்சர் மேதகு மேரி என்ஜி ஆகியோர் தலைமை வகித்தார்கள். இந்தியா மற்றும் கனடா இடையே வலுவான வர்த்தகம் மற்றும் பொருளாதார உறவுமுறையின் அவசியத்தை அமைச்சர்கள் வலியுறுத்தியதோடு, இருதரப்பு உறவுகள் மற்றும் பொருளாதார கூட்டுமுயற்சியை மேம்படுத்தும் குறிப்பிடத்தக்க வாய்ப்பையும் பாராட்டினார்கள்.
இந்தியா தலைமையிலான ஜி20 அமைப்பிற்கும், வர்த்தகம் மற்றும் முதலீட்டு பணிக் குழுவிற்கும் அமைச்சர் மேரி என்ஜி தமது ஆதரவை வழங்கினார். வரும் ஆகஸ்ட் மாதம் இந்தியாவில் நடைபெற உள்ள ஜி20 வர்த்தகம் மற்றும் முதலீடு அமைச்சக கூட்டத்தில் கலந்து கொள்ள ஆவலுடன் இருப்பதாக அவர் குறிப்பிட்டார்.
உள்கட்டமைப்பு மேம்பாட்டிற்கு தூய்மையான தொழில்நுட்பம், முக்கியமான தாதுக்கள், மின்சார வாகனங்கள் மற்றும் மின்கலன்கள், புதுப்பிக்கத்தக்க எரிசக்தி/ ஹைட்ரஜன் மற்றும் செயற்கை நுண்ணறிவு போன்ற துறைகளில் ஒத்துழைப்பை மேம்படுத்த அமைச்சர்கள் வலியுறுத்தினார்கள். இந்தியா- கனடா தடையில்லா வர்த்தக ஒப்பந்தம் தொடர்பாக ஏழு கட்ட பேச்சு வார்த்தைகளில் இதுவரை மேற்கொள்ளப்பட்டுள்ள முன்னேற்றங்களையும் அவர்கள் ஆய்வு செய்தனர்.
புதிய முன்னுரிமைகளுடன் கனடா-இந்தியா தலைமை நிர்வாக அதிகாரிகள் மன்றத்தை புதுப்பித்து, மீண்டும் தொடங்க அமைச்சர்கள் இசைவு தெரிவித்தனர். வர்த்தக உறவை மேம்படுத்தும் தளமாக இந்த மன்றம் விளங்கும். மிகப்பெரிய வர்த்தக பிரதிநிதிகள் அடங்கிய குழுவிற்கு தலைமை தாங்கி, வரும் அக்டோபர் மாதம் இந்தியா வரவிருப்பதாக அமைச்சர் மேரி என்ஜி அறிவித்தார். இரு நாடுகள் இடையேயான வர்த்தகம் மற்றும் முதலீட்டு உறவை இது மேம்படுத்தும் என்றும் அவர் நம்பிக்கை தெரிவித்தார். இருதரப்பு புத்தாக்க சூழலியலை வலுப்படுத்துவதற்கு திறமைகள் மற்றும் புத்தாக்க கூட்டுமுயற்சி குறித்து ஆலோசிப்பதற்கு தகுந்த நடைமுறையை பின்பற்றுவது தொடர்பாகவும் அமைச்சர்கள் விவாதித்தார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1922979
நிதி அமைச்சகம்
பிரதமரின் முத்ரா திட்டத்தின் கீழ் ரூ 17 லட்சம் கோடி மதிப்பிலான கடன்கள் வழங்கப்பட்டுள்ளன.
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய நிதி இணை அமைச்சர் திரு. பகவத் கிசன்ராவ் காரட் கீழ் காணும் தகவல்களை அளித்தார்.
2015 ஏப்ரலில் பிரதமரின் முத்ரா திட்டம் தொடங்கப்பட்டதிலிருந்து , ரூ 17 லட்சம் கோடி மதிப்பிலான 32.11 கோடிக்கும் அதிகமான கடன்கள் வழங்கப்பட்டு, ரூ 16.50 லட்சம் கோடி வெளியிடப்பட்டுள்ளது.
உத்தரவாதம் அளிப்பவர் அல்லது பிணையம் தேவை இல்லை, எளிமையான ஆவணங்கள், விரைவான செயலாக்கம் மற்றும் கடனளிப்பவர்களின் செயல்திறன் மிக்க அணுகுமுறை ஆகியவை பிரதமரின் முத்ரா திட்ட கடன்களை கவர்ச்சிகரமானதாக ஆக்குகின்றன.
பிரதமரின் முத்ரா திட்ட கடன்கள், வணிகத்தின் நோக்கத்தையும் லாபத்தையும் அதிகரிக்க உதவியுள்ளன;சிறுகடை உரிமையாளர்கள் மற்றும் விற்பனையாளர்களின் வணிகத் திறன் மற்றும் அவர்களின் செயல்பாட்டு மூலதனத் தேவையைப் பூர்த்தி செய்ய ஷிஷு கடன்கள் உதவுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781403
அறிவியல் மற்றும் தொழில்நுட்பத்துறை
இந்தியாவில் போதுமான மருத்துவ ஆக்ஸிஜன் கிடைக்க ஆக்ஸிஜன் செறிவூட்டல் தொழில்நுட்பத்தை குறு, சிறு மற்றும் நடுத்தர நிறுவனங்களுக்கு வழங்குகிறது சிஎஸ்ஐஆர்-சிஎம்இஆர்ஐ
ஆக்ஸிஜன் தொடர்பான தொழில்நுட்பம் குறித்த விழிப்புணர்வு நிகழ்ச்சியை , காணொலி காட்சி மூலம் குறு, சிறு மற்றும் நடுத்தர நிறுவனங்களின் மேம்பாட்டு மையம் சிஎஸ்ஐஆர் - துர்காபூரில் உள்ள மத்திய இயந்திரவியல் பொறியியல் ஆராய்ச்சி மையத்துடன்  இணைந்து நடத்தியது.
இந்நிகழ்ச்சியில் இஎம்ஆர்ஐ இயக்குனர் டாக்டர் ஹரிஸ் ஹிரானி உட்பட பலர் கலந்து கொண்டு உரையாற்றினர்.
உயிரை காப்பதில் ஆக்ஸிஜன் செறிவூட்டிகள் முக்கியமான பங்கு வகிப்பதை பேராசிரியர் ஹரிஸ் ஹிரானி வலியுறுத்தினார்.
ஆக்ஸிஜன் சிலிண்டர்களை முறையாக கையாள்வது மற்றும் ஆக்ஸிஜன் செறிவூட்டிகளுக்கு மாற்று உத்திகளை பெறுவது போன்றவை கொவிட்டுக்கு எதிரான போராட்டத்தில் உதவலாம் என பேராசிரியர் ஹிரானி கூறினார். ஆக்ஸிஜன் தேவையை நிறைவேற்ற, ஆக்ஸிஜன் செறிவூட்டிகளை அதிகளவில் உற்பத்தி செய்ய குறு,சிறு மற்றும் நடுத்தர தொழில் நிறுவனங்கள் இணைந்து செயல்பட வேண்டும் என சிஎஸ்ஐஆர்-சிஎம்இஆர்ஐ எதிர்பார்ப்பதாக போராசிரியர் ஹிரானி கூறினார்.
ராஜஸ்தான் அரசின் தொழில்துறை கூடுதல் இயக்குனர் திரு சஞ்சீவ் சக்சேனா பேசுகையில், ‘‘ சிஎஸ்ஐஆர்-சிஎம்இஆர்ஐ தொழில்நுட்பங்களை பயன்படுத்தி குறு,சிறு மற்றும் நடுத்தர தொழில் நிறுவனங்கள் ஆக்ஸிஜன் விநியோக கருவிகளை உற்பத்தி செய்ய முடியும் என்றும், இதற்கு தேவையான நிதியுதவியை அரசு விதிமுறைகள் படி மானியமாக பெறலாம்’’ என்றும் கூறினார்.
சிஎஸ்ஐஆர்-சிஎம்இஆர்ஐ அமைப்பின் தொழில்நுட்பம், குறு, சிறு மற்றும் நடுத்தர நிறுவனங்களுக்கு மைல்கல்லாக இருக்க முடியும் என சிஐடிஏ அமைப்பின் தலைவர் டாக்டர் ரோகித் ஜெயின் கூறினார். இந்த தொழில்நுட்பத்தை குறு,சிறு மற்றும் நடுத்தர தொழில் நிறுவனங்கள் பயன்படுத்தி கொள்ளுமாறும், இது அவர்களுக்கு சிறந்த வாய்ப்பாக இருக்கும் என்றும் அவர் வலியுறுத்தினார்.
இந்நிகழ்ச்சியில் பங்கேற்ற தொழில் முனைவோர்கள், சிஎஸ்ஐஆர்-சிஎம்இஆர்ஐ உருவாக்கிய ஆக்ஸிஜன் செறிவூட்டி மற்றும் அதன் தொழில்நுட்பம், தொழிநுட்ப பரிமாற்றத்துக்கான நடைமுறை ஆகியவற்றை அறிந்து கொள்வதில் அதிக ஆர்வம் காட்டினர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1715979